stanford-oval/wikipedia huggingface dataset:
Banggainvaris

| Banggainvaris |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Varikset Corvus
Laji::  unicolor
Kaksiosainen nimi
 Corvus unicolor  (Rothschild & Hartert, 1900) 
Katso myös
   Banggainvaris Wikispeciesissä   Banggainvaris Commonsissa 
Infobox OKNimi-testi OKIUCN-testi OK: 
Banggainvaris (Corvus unicolor) on äärimmäisen uhanalainen Banggain saaristossa Indonesiassa elävä lintu. Jotkut auktorit pitävät lajia kaitanokkavariksen (Corvus enca) alalajina.
Banggainvaris on kooltaan noin 39 cm. Lintu on väriltään täysin musta. Lajin pyrstö on lyhyehkö. Banggainvaris muistuttaa kaitanokkavarista, joka on suurempi ja jonka nokka on massiivisempi ja pyrstö huomattavasti pidempi. Lajin äänistä ei ole tietoa, mutta niiden arvellaan olevan kaitanokkavariksen ääniä korkeampia.
Lajin ekologiasta ei tiedetä mitään. Lajia on nähty sammaleisissa metsissä, jotka sijaitsevat 160–700 metrin korkeudessa. Banggainvariskannan kooksi arvioidaan alle 50 yksilöä. Koska laji on huonosti tunnettu, ei kantaan kohdistuvia uhkia voida määrittää tarkasti. Seuraukset metsien raivaamisesta maatalouden tieltä voivat kuitenkin olla banggainvaristen kannalta vakavat.
Arne Runeberg

| Arne Runeberg |
| --- | --- |

Henkilötiedot
Syntynyt: 7. huhtikuuta 1912 Helsinki
Kuollut: 15. marraskuuta 1979 Helsinki
Koulutus ja ura
Tutkinnot:  Helsingin yliopisto
Tutkimusalue:  antropologia, sosiolingvistiikka
Tunnetut työt:  Witches, Demons and Fertility Magic (1947)
Sven Arne Runeberg (7. huhtikuuta 1912 Helsinki – 15. marraskuuta 1979 Helsinki) oli suomalainen antropologi ja kielitieteilijä, joka kuului Runebergin sivistyssukuun. Hänet tunnettiin kansainvälisesti magian, noituuden ja sosiolingvistiikan tutkijana.
Ura

Arne Runebergin vanhemmat olivat Nino Runeberg ja Mimmi o.s. Wecksell. Runeberg tuli ylioppilaaksi Grankulla samskolasta 1931 ja suoritti Helsingin yliopistossa filosofian kandidaatin tutkinnon vuonna 1939. Sota keskeytti hänen jatko-opintonsa, mutta hän väitteli ensimmäisenä tohtoriksi yliopiston uudessa valtiotieteellisessä tiedekunnassa vuonna 1947. Hänen oppi-isiinsä kuuluivat Edvard Westermarckin oppilaat Gunnar Landtman ja Rafael Karsten.
Tohtorintutkintonsa jälkeen Arne Runeberg teki monipuolisen työuran. Hän opetti muun muassa Tanskassa Krogerupin korkeakoulussa (1946–1947) sekä Suomessa Yhteiskunnallisessa korkeakoulussa (1948–1949). Helsingin yliopiston dosentiksi hänet nimitettiin vuonna 1956. Hän työskenteli myös assistenttina London School of Economicsissa (1961) ja Ruotsissa Tukholman yliopistossa (1962–1964) sekä Uumajan sosiaalikorkeakoulussa (1964–1971). Ura huipentui kotimaiseen professuuriin vuonna 1971: hänestä tuli sosiaaliantropologian apulaisprofessori Helsingin yliopistoon.
Runebergiä on luonnehdittu perusluonteeltaan humanistiksi. Hänen tutkimuskohteitaan olivat kieli ja uskonto. Hän edusti niin kutsuttua evoluutioantropologista tutkimusotetta (väitöskirja Witches, Demons and Fertility Magic). Hänen pääteoksensa on Jesu korsfästelse i religionshistorisk belysning vuodelta 1952. Tutkimuksessaan Runeberg liittää Jeesuksen rituaalikuninkuuden jatkumoon. Runeberg julkaisi myös merkittävän tutkimuksen kaksikielisyydestä: Some Observations on Linguistic Patterns in a Bilingual Society (1951–1954). Lisäksi hän laati suomen kielen oppikirjoja ruotsinkielisten oppijoiden tarpeisiin.
Runeberg kuului Suomen Antropologisen Seuran perustajajäseniin.
Arne Runebergin puoliso oli Margareta Agnes Gulbe (ent. Wallman), ja heille syntyi kolme lasta.
Teoksia

Kortfattad finsk ordböjningslära (1945)
Witches, Demons and Fertility Magic: Analysis of Their Significance and Mutual Relations in West-European Folk Religion (1947)
Some Observations on Linguistic Patterns in a Bilingual Society (1951–1954)
Jesu korsfästelse i religionshistorisk belysning (1952)
Pikku Oppikirja (1954)
Kortfattad finsk satslära (1954)
Finsk grammatik för mellanskolan 1–2 (1957)
Kirjallisuutta

Saarniemi, Timo: Arne Runeberg (1912–1979) tieteen taistelukentällä.  (Helsingin yliopiston sosiologian laitoksen tutkimuksia, 242)  Helsinki:  Helsingin yliopisto, 2003.  ISSN 0438-9948.  ISBN 952-10-1198-X.
Aiheesta muualla

Runeberg, Arne hakuteoksessa Uppslagsverket Finland (2012). (ruotsiksi)
Autot 3 (videopeli)

| Autot 3 |
| --- | --- |

Kehittäjä:  Avalanche Software
Julkaisija:  Warner Bros. Interactive Entertainment
Jakelija:  Nintendo eShop, Microsoft Store ja PlayStation Store
Julkaistu:  13. kesäkuuta 2017
Lajityyppi:  ajopeli
Pelimuoto:  yksinpeli, moninpeli, verkkopeli
Ikäluokitus:  PEGI: 7
Alusta:  PlayStation 4, Xbox One, Nintendo Switch, PlayStation 3, Xbox 360, Wii U, iOS
Jakelumuoto:  Blu-Ray
Lisää peliartikkeleitaVideopelien teemasivulla
Infobox OK  : 
Autot 3 on Avalanche Softwaren kehittämä ja Warner Bros. Interactive Entertainmentin julkaisema videopeli. Peli on hyvin samanlainen kuin Autot 2 -videopeli.[lähde? ] Peliä ei ole saatavilla suomen kielellä.
Pelaaminen

Peli alkaa tutoriaalilla, joka opastaa miten ajetaan autoa. Tutoriaalin jälkeen saat päättää itse mitä tilaa haluat pelata. Samalla kun pelaat sinun täytyy suorittaa taitoja, jotta pääset peliä eteenpäin.
Aiheesta muualla

Viralliset verkkosivut (Arkistoitu – Internet Archive)
| --- | --- |
Hahmot:   Salama McQueen  Martti  Doc Hudson  Salli Carrera  Luettelo hahmoista 
Elokuvat:   Autot (2006)  Autot 2 (2011)  Autot 3 (2017) 
Spin-off-elokuvat:   Lentsikat (2013)  Lentsikat 2: Pelastajat (2014) 
Lyhytelokuvat:   Mater and the Ghostlight (2006) 
televisiosarjat:   Cars Toons Mater's Tall Tales (2008–2012)  Tales from Radiator Springs (2013–2014)  Autot: Tien päällä (2022) 
Videopelit:   Autot  Cars: Radiator Springs Adventures  Cars Mater-National Championship  Cars Race-O-Rama  The World of Cars Online  Autot 2  Rush: A Disney–Pixar Adventure  Disney Infinity  Autot 3
Apache Hadoop

| Apache Hadoop |
| --- | --- |

Kehittäjä:  Apache Software Foundation
Kehityshistoria
Vakaa versio:  3.4.0 (17. maaliskuuta 2024)
Tiedot
Alusta:  Alustariippumaton
Ohjelmointikielet:  Java
Lisenssi:   Apache 2
Aiheesta muualla
hadoop.apache.org
Versiohallinta
Hadoop on Apache Software Foundationin avoimen lähdekoodin ohjelmisto suurien hajautettujen tietomäärien käsittelyyn. Projekti on kehitetty ns. Big data prosessointiin.
Hadoop-järjestelmän komponentit ovat:
Hadoop Common (yhteisiä komponentteja)
Hadoop Distributed Filesystem (HDFS): hajautettu tiedostojärjestelmä
Hadoop MapReduce: tiedon prosessointi
Hadoop YARN: klusterin resurssien jakaminen ja ajoittaminen
Hadoopin MapReduce ja HDFS komponenttien konseptit perustuvat Googlen julkaisemiin papereihin Google MapReduce ja Google File System (GFS) komponenteista.
MapReduce

MapReduce on ohjelmointimalli, joka kerää tietoja avain/arvoparien perusteella (map toiminto) ja sulauttaa väliarvot samalle avaimelle (reduce toiminto).
Merkitys

Altior-yhtiön mukaan vuonna 2014 yli puolet Fortune 50 -listan yrityksistä käytti Hadoopia. Hadoop-markkinoiden arvoksi laskettiin globaalisti 1,5 miljardia dollaria vuonna 2012. Vuonna 2019 uutisoitiin Hadoop-markkinoiden pienentymisestä. Hadoopia on kutsuttu liian monimutkaiseksi ja asiakkaat eivät ole olleet tyytyväisiä.
Useat Hadoop-käyttäjät ovat myöhemmin siirtyneet pilvipalveluihin omista useiden petatavujen järjestelmistä: suorituskyvyn sanotaan olevan tärkein ja kustannuksien toiseksi tärkein.
Hadoop-perheeseen kuuluvat ohjelmistot kuten Apache Spark jatkavat vielä alkuperäisen Hadoopin ollessa "kuollut".
Facebook kehitti Hiven käsittelemään suuria tietojoukkoja, jotka ovat tallennettu Hadoopilla. Hive on abstraktio Hadoopin MapReducelle ja sisältää oman kyselykielen HiveQL. Clouderan kehittämä Impala kehitettiin ratkaisemaan rajoitteet Hadoop Sql:n käsittelyssä ja kyselyjä Hadoop-klustereista.
Kirjallisuutta

White, Tom: Hadoop: The Definitive Guide.  O'Reilly.  ISBN 978-1-491-90163-2.
Aiheesta muualla

Apache Hadoop Projektin kotisivut (englanniksi)
BMW 2-sarja (F22)

| BMW F22 |
| --- | --- |

Valmistustiedot
Valmistusmaa:   Saksa
Valmistaja:  BMW
Valmistusvuodet:  2013–2021
Korimalli:  2-ovinen coupé 2-ovinen cabriolet
Luokka:  S-segmentti
Edeltäjä:  BMW E87
Seuraaja:  BMW G42
Teknisesti samankaltaisia:  BMW F20
Tekniset tiedot
Moottori:  R3 R4 R6
Iskutilavuus:  1,5–3,0 l
Polttoaine:  bensiini diesel
Vetotapa:  takaveto neliveto
Vaihteisto:  6-vaihteinen manuaali 8-vaihteinen automaatti 7-vaihteinen kaksoiskytkin
BMW F22 (coupé) ja F23 (cabriolet) ovat BMW:n vuosina 2013–2021 valmistamia kaksiovisia automalleja, jotka ovat 1-sarjalaisen (F20) coupé- ja cabriolet-koriset versiot. F22- ja F23-mallit korvasivat aiemman E87-mallin coupén ja cabrioletin. Mallien seuraajaksi tuli BMW G42.
BMW 2-sarja (F22/F23) 2013–2021

BMW 2-sarjan coupé esiteltiin Detroitin autonäyttelyssä tammikuussa 2014, cabriolet myöhemmin saman vuoden syksynä.
Kesällä 2017 2-sarjaa uudistettiin kevyesti. Ulkopuoliset muutokset olivat pieniä, mutta ohjaamossa kojelauta uudistui täysin.
BMW M2

2-sarjan urheilumalli M2 esiteltiin tammikuussa 2016 Detroitin autonäyttelyssä. Siinä on 3,0-litrainen kuusisylinterinen moottori, jonka teho on 370 hevosvoimaa. Lisävarusteena oli valittavissa seitsemänportainen M DCT -kaksoiskytkinvaihteisto.
Keväällä 2018 esiteltiin M2 Competition, jossa moottorin teho on nostettu 410 hevosvoimaan.
Aiheesta muualla

Kuvia tai muita tiedostoja aiheesta BMW F22 Wikimedia Commonsissa
Kuvia tai muita tiedostoja aiheesta BMW F23 Wikimedia Commonsissa
BMW 220i Cabriolet
BMW M2
BMW M2 Competition
August Wilhelm Stiernstedt

August Wilhelm Stiernstedt
August Wilhelm Stiernstedt (1812–1880) oli ruotsalainen numismaatikko ja vuodesta 1855 valtionheraldikko. Hänen pääteoksensa oli Sveriges ridderskaps och adels vapenbok, joka ilmestyi 1857–1865. Sitä jatkoi C. A. Klingspor. Myöhemmin H. F. Antell osti Suomeen hänen suuren rahakokoelmansa.
Autot 2 (videopeli)

| Autot 2 |
| --- | --- |
 Pelin eurooppalainen kansikuva.
Kehittäjä:  Avalanche Software Firebrand Games (DS/3DS) Virtual Toys (PSP)
Julkaisija:  Disney Interactive Studios Sony Computer Entertainment (PSP)
Jakelija:  Steam, Nintendo eShop, PlayStation Now ja App Store
Säveltäjä:  Chuck E. Meyers
Julkaistu:  NA 21. kesäkuuta 2011 AUS 23. kesäkuuta 2011 EU 22. heinäkuuta 2011 PlayStation Portable NA 8. marraskuuta 2011 EU 4. marraskuuta 2011 Nintendo 3DS NA 1. marraskuuta 2011 EU 11. marraskuuta 2011
Lajityyppi:  Ajopeli
Pelimuoto:  Yksinpeli, Moninpeli
Ikäluokitus:  ESRB:E10+ PEGI:7
Alusta:  Macintosh, Nintendo DS, Nintendo 3DS, PlayStation 3, PlayStation Portable, Wii, iOS, Windows, Xbox 360
Jakelumuoto:  Optical Disc, DVD, Blu-ray, Cartridge, UMD
Lisää peliartikkeleitaVideopelien teemasivulla
Infobox OK   : 
Autot 2 on Avalanche Softwaren kehittämä samannimiseen elokuvaan perustuva ajopeli. Se on jatko-osa vuonna 2006 julkaistulle Autot-elokuvalle. Peli julkistettiin ensimmäisen kerran E3 2011 -messuilla, ja sen julkaisi Disney Interactive kaikille seitsemännen sukupolven pelialustoille Pohjois-Amerikassa 21. kesäkuuta ja Australiassa 23. kesäkuuta 2011. Euroopassa peli julkaistiin 22. heinäkuuta 2011. Pelin PlayStation 3 -version tiedotettiin sisältävän stereoskooppisen 3D-pelimuodon. Pelin Nintendo 3DS -versio julkaistiin Pohjois-Amerikassa 1. marraskuuta 2011 (samana päivänä, jolloin Autot 2 julkaistiin DVD:lle ja Blu-raylle). Pelin PlayStation Portable -versio julkaistiin Pohjois-Amerikassa 8. marraskuuta 2011. Euroopassa se kuitenkin julkaistiin 4. marraskuuta 2011.
Kun peli paljastettiin American International Toy Fair -tapahtumassa New York Cityssä, Autot 2 antoi pelaajien hypätä mukaan Autot-universumiin upouudella kansainvälisellä vakoojateemalla. Peli sisältää valikoiman Autot-hahmoja, joilla kilpaillaan vauhdikkaissa vakoojaseikkailuissa sekä maailmanluokan kilpailuissa. Peli sai pääosin positiivisen vastaanoton, sillä Metacriticin keskiarvoksi muodostui pelin Xbox 360 -versiolle 72/100, PlayStation 3 -versiolle 74/100, Wii-versiolle 69/100, PC-versiolle 65/100 ja Nintendo DS- sekä 3DS-versiolle 58/100.
Asiakkaat, jotka ostivat pelin Targetin sivuston kautta 28. kesäkuuta – 2. heinäkuuta välisenä aikana, saivat 10 dollarin arvoisen lahjakortin ilmaiseksi.
Pelaaminen

Peliä pelataan kolmannesta persoonasta ja sitä voi pelata samalla konsolilla 1-4 pelaajaa. Pelin kentät sijoittuvat elokuvan tapahtumapaikkoihin, kuten Lontooseen, Tokioon, öljynporauslautalle sekä Syylari Cityyn. Peli sisältää erilaisia pelimuotoja, joita pelata noilla kentillä, esimerkiksi kilpailua, kilpailua asein, sekä metsästystä vapaasti kuljettavalla areenalla. Hahmoja on pelaajalle valittavissa 25. Näistä osa avataan suorittamalla pelin varsinaisia tehtäviä.
Suomenkieliset ääninäyttelijät

| 0 | 1 | 2 |
| --- | --- | --- |
|  Sami Uotila  | … |  Salama McQueen, Salama Suurempi, Lohikäärme-Salama McQueen, Hiilkuitu-Salama, Syylarin Salama, Lightyearin Salama   |
|  Heikki Silvennoinen  | … |  Martti, Tokio-Martti, Ivan Martti, Martti Mahtava, Martin lederhosen, Kabuki Martti   |
|  Markku Huhtamo  | … |  Finn McMissile, Finn - Union Jack, Lentokenttäturvamies Finn   |
|  Jonna Järnefelt  | … |  Holli Shiftwell, Kilpa-auto-Holli, Kirsikankukka-Holli   |
|  Mika Nuojua  | … |  Luigi, Salama-Lugin talli   |
|  Guido Quaroni  | … |  Guido, Salama-Guidon talli   |
|  Tommi Korpela  | … |  Klainari, Klainari upouutena   |
|  Rauno Ahonen  | … |  Kessu, Maastokuvio-Kessu   |
|  Janne Kataja  | … |  Miles Axelrod   |
|  Petteri Summanen  | … |  Francesco Bernoulli, Keskiyön Francesco   |
|  Antti Lang  | … |  Raoul ÇaRoule   |
|  ?  | … |  Shu Todoroki   |
|  Tero Koponen  | … |  Miguel Camino   |
|  Jon-Jon Geitel  | … |  Jeff Gorvette   |
|  Antti L. J. Pääkkönen  | … |  Nigel Gearsley   |
|  Susa Saukko  | … |  Carla Veloso   |
|  ?  | … |  Max Schnell   |
|  ?  | … |  Professori Z, Nuori Professori Z   |
|  Matti Ristinen  | … |  Grem   |
|  Mikko Kivinen  | … |  Acer, Tykki-Acer   |
|  Antti Jaakola  | … |  Tomber   |
|  Sonoko Konishi  | … |  Chuki   |
|  Daisuke Tsutsumi  | … |  Daisu Tsashimi   |
|  Ella Pyhältö  | … |  tietokone   |
Käännös suomeksi
Barbara Mikulski

| Barbara Mikulski |
| --- | --- |

Henkilötiedot
Syntynyt: 20. heinäkuuta 1936  Baltimore, Maryland
Poliitikko
Puolue:  Yhdysvaltain demokraattinen puolue
Asema:  - kongressiedustaja (1977–87) - senaattori (1987–2017)
 Nimikirjoitus
Aiheesta muualla
mikulski.senate.gov
Barbara Ann Mikulski (s. 20. heinäkuuta 1936 Baltimore, Maryland) on yhdysvaltalainen demokraattisen puolueen poliitikko. Hän toimi Yhdysvaltain senaattorina Marylandista vuodesta 1987 vuoteen 2017. Hän istui sitä ennen vuosina 1977–87 Yhdysvaltain edustajainhuoneessa.
Ennen politiikkaan lähtemistä Mikulkski työskenteli sosiaalityöntekijänä ja korkeakouluopettajana. Hän pyrki Yhdysvaltain kongressiin ensimmäisen kerran vuonna 1974, mutta ei vielä tuolloin tullut valituksi. Valintansa jälkeen Mikulski toimi Yhdysvaltain kongressissa yhtäjaksoisesti 30 vuoden ajan, kunnes hän päätti olla hakematta enää vuoden 2016 vaaleissa jatkokaudelle ja poistui näin senaatista tammikuussa 2017. Mikulskin seuraajaksi senaattiin nousi demokraattien Chris Van Hollen.
Aiheesta muualla

Kuvia tai muita tiedostoja aiheesta Barbara Mikulski Wikimedia Commonsissa
Bent Ånund Ramsfjell

| Mitalit> Maa:   Norja.Miesten curling. Olympialaiset  | Mitalit> Maa:   Norja.Miesten curling. Olympialaiset  | Mitalit> Maa:   Norja.Miesten curling. Olympialaiset  | Maa:   Norja> Miesten curling. |
| --- | --- | --- | --- |
|  Kultaa | Salt Lake City 2002 | Curling |  |
| MM-kilpailut  | MM-kilpailut  | MM-kilpailut  |  |
|  Hopeaa | Bismarck 2002 | Curling |  |
|  Pronssia | Lausanne 2001 | Curling |  |
|  Pronssia | Winnipeg 2003 | Curling |  |
| EM-kilpailut  | EM-kilpailut  | EM-kilpailut  |  |
|  Kultaa | Garmisch-Partenkirchen 2005 | Curling |  |
|  Hopeaa | Engelberg 1989 | Curling |  |
|  Pronssia | Sofia 2004 | Curling |  |
Bent Ånund Ramsfjell (s. 30. marraskuuta 1967 Oslo) on norjalainen entinen curlingpelaaja ja olympiavoittaja.
Ramsfjell pelasi vuonna 1989 nuorten MM-kilpailuissa, joissa Norja oli viides, ja sai samana vuonna aikuisten EM-kisoista hopeaa. Hän oli vuoden 1999 jälkeen vuosittain maajoukkueen kokoonpanossa arvokisoissa, ja voitti ensimmäisen MM-kisojen mitalinsa Lausannessa 2001. Ramsfjell oli voittamassa vuonna 2002 kultaa Salt Lake Cityn olympialaisissa, jonka lisäksi hän sai hopeaa saman vuoden MM-kisoista. Hän sai pronssia MM-kilpailuista 2003 ja EM-kisoista 2004, jonka lisäksi hän voitti EM-kultaa 2005. Ramsfjell päätti kansainvälisen uransa vuoden 2006 olympialaisiin, joissa Norja sijoittui viidenneksi.
Myös Bentin isoveli Eigil on curlingin olympiamitalisti.
Barbara Murray

| Barbara Murray |
| --- | --- |
 Barbara Murray vuonna 1973.
Henkilötiedot
Koko nimi:  Barbara Ann Murray
Syntynyt: 27. syyskuuta 1929 Lontoo, Englanti
Kuollut: 20. toukokuuta 2014 (84 vuotta) Espanja
Kansalaisuus:  Yhdistynyt kuningaskunta
Ammatti:  näyttelijä
Aiheesta muualla
IMDb 
Elonet
Barbara Ann Murray (27. syyskuuta 1929 Lontoo, Englanti – 20. toukokuuta 2014 Espanja) oli brittiläinen näyttelijä. Hänet tunnetaan Lady Pamela Wilderin roolista 1960-luvun televisiosarjassa The Plane Makers (myöhemmin The Power Game). Hän esiintyi myös monissa muissa televisiosarjoissa. Elokuvia, joissa Murray nähtiin, olivat muiden muassa Passi Pimlicoon (1949), Meet Mr. Lucifer (1953) ja The Punch and Judy Man (1963).
Murray oli naimisissa näyttelijä John Justinin kanssa, ja hän sai kolme lasta. Avioliitto päättyi eroon vuonna 1964.
Aiheesta muualla

Barbara Murray Internet Movie Databasessa. (englanniksi)
Barbara Murray Elonetissä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Barbara Murray
Käännös suomeksi
August Wilson

August Wilson, alun alkaen Frederick August Kittel (27. huhtikuuta 1945 Pittsburgh, Pennsylvania – 2. lokakuuta 2005 Seattle, Washington) oli yhdysvaltalainen näytelmäkirjailija.
Afroamerikkalainen Wilson syntyi Pittsburghissa, Pennsylvaniassa kuudesta lapsesta neljänneksi. Hän jätti high schoolin yhdeksännellä luokalla 1960, mutta suoritti itsenäisiä opintoja Pittsburghin Carnegie-kirjastossa. Hän osasi lukea neljävuotiaasta saakka.
Wilson oli kolmesti naimisissa. Hänellä todettiin kesäkuussa 2005 maksasyöpä, johon hän menehtyi Seattlessa 2. lokakuuta. Hän oli 60-vuotias.
Wilson voitti uransa aikana kaksi Pulitzer-palkintoa (1987 ja 1990). Hänet tunnetaan "Pittsburgh-sarjasta", jonka kymmenestä näytelmästä kukin sijoittuu eri vuosikymmenille 1900-luvulla:
Gem of the Ocean (2003)
Joe Turner's Come and Gone (1984)
Ma Rainey's Black Bottom (1982)
The Piano Lesson (1989)
Seven Guitars (1995)
Fences (1985)
Two Trains Running (1990)
Jitney (1983)
King Hedley II (2001)
Radio Golf (2005)
Baixa Cerdanya

Baixa Cerdanya [ˈbaʃə sərˈðaɲə] (esp. Baja Cerdaña) on comarca Katalonian itsehallintoalueella, Pohjois-Espanjassa. Osa alueesta kuuluu Lleidan maakuntaan ja Gironan maakuntaan. Pinta-alaa comarcalla on 546,6 neliökilometriä ja asukkaita siellä on 18 656 (2009). Väestötiheys on 34,1 as./km². Baixa Cerdanyan pääkaupunki on 9 022 asukkaan (2009) Puigcerdà.
Comarca sijaitsee Pyreneiden vuoristossa ja sen naapuricomarcat ovat Ripollès kaakossa, Berguedà etelässä ja Alt Urgell lännessä. Luoteessa comarca rajautuu Andorraan sekä pohjoisessa ja idässä Ranskaan.
Baixa Cerdanyaan kuuluu kokonaan Ranskan ympäröimä Llívian kunta. Kunta on siis Espanjan eksklaavi.
Kunnat

Baixa Cerdanyan kunnat ja niiden väkiluvut vuonna 2009:
| Kunta | Väkiluku | Kunta | Väkiluku |
| --- | --- | --- | --- |
| Alp | 1 735 | Bellver de Cerdanya | 2 231 |
| Bolvir | 378 | Das | 227 |
| Fontanals de Cerdanya | 451 | Ger | 450 |
| Guils de Cerdanya | 479 | Isòvol | 289 |
| Lles de Cerdanya | 271 | Llivia | 1 589 |
| Meranges | 93 | Montellà i Martinet | 661 |
| Prats i Sansor | 237 | Prullans | 232 |
| Puigcerdà | 9 022 | Riu de Cerdanya | 110 |
| Urús | 201 |  |  |
Aiheesta muualla

Kuvia tai muita tiedostoja aiheesta Baixa Cerdanya Wikimedia Commonsissa
Cerdanya.net (katalaaniksi) (espanjaksi) (ranskaksi) (englanniksi)
Näkymä Gerin kuntaan.
Bangin’ on Wax

| Bangin' on Wax Bloods & Crips |
| --- | --- | --- |

Studioalbumin tiedot
 Julkaistu: 9. maaliskuuta 1993
 Kesto: 71.21
 Levy-yhtiö: Dangerous Records
Bloods & Crips muut julkaisut
|   | Bangin' on Wax 1993 | Bangin' on Wax 2... The Saga Continues 1994 |
Bangin' on Wax on gangsta rap -albumi, jonka artisteina ovat katujengit Crips ja Bloods.
Albumia on myyty yli 400 000 kappaletta.
Kappaleluettelo

| # | Nimi | Aika |
| --- | --- | --- |
| 1 | "Gangsta Talk" (Bloods & Crips) | 3:10 |
| 2 | "Bangin' on Wax" (Duet: Bloods & Crips) | 3:47 |
| 3 | "Shuda Beena B-Dog" | 3:41 |
| 4 | "C-Sick" | 4:09 |
| 5 | "Rip a Crab in Half" | 4:00 |
| 6 | "Piru Love" | 6:12 |
| 7 | "No Way Out" | 3:59 |
| 8 | "I Killed Ya Dead Homies" | 3:33 |
| 9 | "C-K Ride" | 4:15 |
| 10 | "Crippin' Ain't Easy" | 5:18 |
| 11 | "Crazy Lil' Nigga" | 0:18 |
| 12 | "Another Slob Bites the Dust" | 3:49 |
| 13 | "Crip, Crip, Crip" | 3:50 |
| 14 | "Puttin' in Work" | 5:26 |
| 15 | "Steady Dippin'" | 4:23 |
| 16 | "Mackin' to Slob Bitches" | 5:51 |
| 17 | "K's Up" | 4:47 |
| 18 | "Bro Dahwood-Transmigrator of the Soul" | 0:44 |
Barbed wire match

Barbed wire match oli ECW:n järjestämä showpainin ottelumuoto. Siinä aseiden ympärillä oli piikkilankaa ja ottelukehän köydet oli korvattu piikkilangalla. Ottelut voitettiin selätyksellä tai luovutuksella. Barbed wire match -otteluita ei enää järjestetä, koska ottelutapa johti liian usein oikeisiin loukkaantumisiin. Tunnetuimpia barbed wire match -ottelijoita olivat Cactus Jack eli Mick Foley ja Sandman eli James Fullington.
Autot 3

| Autot 3> Cars 3 |
| --- | --- |

Ohjaaja:  Brian Fee
Käsikirjoittaja:   Kiel Murray  Bob Peterson  Mike Rich 
Tarina:   Brian Fee  Ben Queen  Eyal Podell  Jonathan E. Stewart 
Tuottaja:  Kevin Reher
Säveltäjä:  Randy Newman
Kuvaaja:  Jeremy Lasky Kim White
Leikkaaja:  Jason Hudak
Pääosat:   Owen Wilson  Cristela Alonzo  Chris Cooper  Armie Hammer  Larry the Cable Guy  Bonnie Hunt  Nathan Fillion  Lea DeLaria  Kerry Washington 
Valmistustiedot
Valmistusmaa:  Yhdysvallat
Tuotantoyhtiö:   Walt Disney Pictures  Pixar Animation Studios 
Levittäjä:  Walt Disney Studios Motion Pictures
Ensi-ilta:   2017-06-1616. kesäkuuta 2017 (Yhdysvallat)  2017-07-2828. heinäkuuta 2017 (Suomi)  
Kesto:  102 minuuttia
Alkuperäiskieli:  englanti
Budjetti:  175 miljoonaa $
Tuotto:  383,9 miljoonaa $
Edeltäjä:  Autot 2
Seuraaja:  Autot: Tien päällä
Aiheesta muualla
IMDb 
Elonet
AllMovie
Infobox OKNimi-testi OK: 
Autot 3 (engl. Cars 3) on vuonna 2017 ensi-iltansa saanut yhdysvaltalainen Pixarin tuottama animaatioelokuva. Se on jatko-osa elokuville Autot (2006) ja Autot 2 (2011).